Die BMW B38 is 'n turboaangejaagde inlyndriesilinder-petrolenjin, wat die inlynviersilinder BMW N13 vervang het en is sedert 2013 in produksie. Dit maak deel uit van 'n modulêre BMW-enjinfamilie met inlyndriesilinder (B38), inlynviersilinder (B48) en inlynsessilinder (B58)-petrolenjins, almal met 'n verplasing van 500 cc per silinder. Die B38 word gebruik in voorwielaangedrewe motors (soos die Mini Hatch en BMW 2-reeks Active Tourer), sowel as BMW se tradisionele agterwielaandrywing- en vierwielaandrywingskonfigurasies (xDrive). Die eerste motor om die B38 te gebruik is die BMW i8 hibriedsportkoepee, waar dit gebruik word as 'n dwarsgemonteerde enjin. Die B38 beskik oor direkte inspuiting, 'n drukverhouding van 11:1, veranderlike kleptydreëling (dubbel-VANOS) en 'n enkelveeg-turbo-aanjaer met die wêreld se eerste aluminium-turbinebehuising, vervaardig deur Continental. "BMW modular engines: B37, B38, B47 and B48". www.bmwblog.com. Besoek op 10 Mei 2017. "BMW Dreizylinder-Motoren: Mehr Details im Interview mit Dr. Lopez". www.bimmertoday.de (in Duits). Besoek op 28 Mei 2017.